Ego igitur, in Dei nomine, Rainannus et uxor mea Raineldis et filius noster Rotbertus, donamus Deo et sanctis apostolis ejus Petro et Paulo, et ad locum Cluniacum, aliquid ex rebus nostris quæ sunt sitæ in pago Matiscensi, in villa Prisciaco, videlicet campum unum quem vocant ad Campellos; et terminatur de una fronte via publica, de alia similiter, de tertia terra Martini, de IIIIta silva Favercensi. Et donamus in silvam quam vocant Favercensem, medietatem de ea parte quam habeo in ea. Dono etiam in silvam quam vocant Dundam, medietatem de ea parte quam in ea habeo. Dono etiam de silva qua[m] vocant ad Ascensum de Posiaco, medietatem quam ibi habeo. Dono et unum campum qui est situs juxta supradictam silvam. Dono et alium campum qui est situs juxta Montem Domardum, juxta duas silvas; cunctamque terram quæ fuit Josel dono; et de omnibus quæ poterimus ad nostrum dominium redigere, medietas sit Sancto Petro, quesitum, ad inquirendum, totum ad integrum, et faciant rectores Sancti Petri quod voluerint. S. Rainanni et uxoris ejus Raineldis et filii ejus Rotberti, qui fieri et firmare rogaverunt. S. Petri. S. Duranni.